Video: Jou lekkerste seevakansie nóg!‘n Skermskoot uit die video Seevakansies om ŉ lang jaar mee af te sluit bly maar ŉ gunsteling! Maar as jy wel een van dié is wat ril vir sand tussen jou tone én op elke ding rondom jou, het Suzelle DIY die perfekte truuks om jou en jou gesin se vakansie by die strand ŉ treffer te maak. Die doen-dit-self-foendi wys onder meer hoe om met slegs ŉ laken ŉ vernuftige sandlose sitspasie te maak, hoe om droë sand maklik van jou af te vee én om ysies van ŉ stokkie af te eet sonder om te mors. Pas dié nuttige truuks toe en vergeet van 2016! Lees alle vorige berigte oor Suzelle DIY op Maroela, sluit by haar YouTube-kanaal aan of besoek haar Facebook-blad.